Slovník cudzích slov: A/Z

Slovník cudzích slov (s podnázvom A/Z) je slovník cudzích slov od autorov Mária Ivanová-Šalingová,  Zuzana Maníková (rod. Šalingová) a Samo Šaling, ktorý vyšiel v Slovenskom pedagogickom nakladateľstve v roku 1979 (druhé vydanie: 1983, tretie vydanie: 1990). Samo Šaling z politických dôvodov nesmel byť do roku 1989 uvedený ako autor slovníka.

Slovník cudzích slov A/Z je rozšírenou a značne upravenou podobou Slovníka cudzích slov od viac-menej tých istých autorov z roka 1965 (1970). Naopak, ďalším rozšírením a úpravou Slovníka cudzích slov A/Z vznikol dnešný Veľký slovník cudzích slov (prvé vydanie 1997).

Autori na slovníku pracovali dvadsať rokov, práce dokončili v decembri 1976.

Slovník obsahuje asi 60 000 slov. V čase svojho vzniku išlo podľa názoru autorov o najväčší slovník cudzích slov v celej slovanskej literatúre . Charakteristické pre slovník je, že obsahuje veľa odborných, a to najmä prírodovedných a technických, termínov. Obsahuje aj hovorové a slangové a zriedkavo aj nárečové slová. Citátové slová, výrazy, zvraty a citáty sa uvádzajú v minimálnej miere.

Bližšie informácie o autoroch pozri v článku Veľký slovník cudzích slov.

 Poznámky 

 Zdroje 
Slovník cudzích slov. In: 

s. 261

Externé odkazy 

Kategória:Slovníky
Kategória:Knihy z 1979